**Семинар сабағына ұсынылған тақырыптар**

**1-семинар. Фольклордың пайда болуы жөніндегі теориялар, жиналуы, жариялануы**

Фольклордың пайда болуы жөнінде ХІХ ғасырдағы орыс ғалымдарының пікірлері. «Мифтік мектеп», «Тарихи мектеп», «ауысып алу» теорияларының ерекшеліктері. Қазақ фольклорының хатқа түсуі XVIII ғасырдың екінші жартысынан басталуы. Нағыз ғылым үшін жиналып, пікір айту ХІХ ғасырдың екінші жартысынан басталады. 2-сағат.

**2-семинар. Наурыз және мұң-шер өлеңдері.**

Наурыз өлеңдері еңбек-кәсіпке байланысты туады. Әрі 21-22 наурыз жылдың басы. Осыған орай наурыз көже жасалып, халық мерекелейтін болған. Мұң-шер өлеңдері адам қайтыс болғанда естірту жоқтау түрінде айтылады. 2-сағат.

**3-семинар. Бақсы сарыны. Қоштасу.**

Бақсы сарыны ауырған адамды емдеу үшін айтылады. Бақсы өздерінің жындарын шақырып, сарын айтады, тапсырма береді. Қоштасу елден-жерден ауғанда айтылатын өлең. «Қозы Көрпеш» жырында Ай мен Таңсықтың қоштасу өлеңі бар. 2-сағат.

**4-семинар.** **Қара, тарихи, ән өлеңдер.**

Қара өлең 11 буынды, төрт тармақты болады. Өлеңнің ұйқасы а,а,б,а түрінде келеді. Бір шумақта бір ғана ой айтылады. Тарихи өлең болған оқиғаға байланысты туады, көлемі шағын өлең, ән өлең көбіне ән әуенімен айтылады және сүйіспеншілік сезімін арқау етеді. 2-сағат.

**5-семинар.** **Мақал-мәтелдерді топтастыру**

Мақал-мәтелді топтастырудың бірнеше тәсілі бар. Олар: альфавит бойынша топтастыру, энциклопедиялық топтастыру, генетикалық топтастыру, тірек сөздеріне қарай топтастыру, белгілі бір аймақ бойынша топтастыру. 2-сағат.

**6-семинар.** **Жаңылтпаш, өтірік өлең**

Жаңылтпаш пен өтірік өлең баланың тілін ұстартып, тез, дұрыс сөйлеуге үйретсе ал өте келе жастардың қиялын, ойлау қабілетін дамытады. Әсіресе бұл өлеңдер балалардың ой-өрісін, жатық сөйлеу дағдысын жетілдіреді, дамытады. 2-сағат.

**7-семинар.** **Шешендік өнер тарихы**

Шешендік өнердің тарихы ерте дәуірлерден басталады. Б.э.д. 6 ғасырда өмір кешкен Анахарыстың есіміне байланысты айтылатын шешендік сөздерді би-шешендердің ділмар сөздерінен бөліп қарауға болмайды. Небір дау-дамай шешендердің ұтымды сөздерімен бітім тапқан. Бұл өнер грекияда ертеде дамыған. 2-сағат.

**8-семинар.** **Батырлық, сатиралық новеллалық ертегілер**

Батырлық ертегілер – қаһармандық жырлардың қара сөзбен айтылатын түрі. Ал сатиралық ертегілердің кейіпкерлері бай, Қожанасыр, Алдар көсе т.б. Осылар арқылы әлеуметтік ортадағы кемшіліктер сыналады. Новеллалық ертегілер көбіне отбасы оқиғасы арқылы адамға ғибрат береді, үлгі көрсетеді. 2-сағат.

**9-семинар.** **Аңыз, әпсана-хикаят**

Аңыз – прозалық шығарма. Бұл жанр әу баста болған оқиғаны негізге алады. Яғни шындықтан тамыр тартады. Келе-келе нұсқалар пайда болады, өзгереді. Аңызды тарихи және топонимикалық деп бөледі. Ал әпсана-хикаят толықтай ертегіге айналып үлгермеген аралық жанр. 2-сағат.

**10-семинар. Эпосты айтушы-жыршы, жыраулар.**

Эпикалық жырды еске сақтап, кейінгі ұрпақтарға жеткізуде ақын жыршылардың еңбегі үлкен. Бірақ жырау, ақын, жыршылардың айырмашылығы бар. Өз жанынан өлең шығармай, эпостарды жатқа айтатын адамдарды жыршы дейді. Жыршылықтың төрт мектебі бар. 2-сағат.

**11-семинар.** **Эпостағы тұтастану мәселесі**

Эпостағы тұтастану мәселесінде батырлар бір орталыққа бағынады. Айталық Абылай төңірегінде қаншама батырлар бас қосады. Ал кейде батырдан батыр туады, ата жолын қуады. Мәселен «Қырымның қырық батыры» жыр дестесін айтуға болады. 2-сағат.

**12-семинар.** **Тарихи эпос және шындық**

Тарихи эпос өмірде болған оқиға негізінде туады. Қазақ тарихи жырлары Жоңғар шапқыншылығына, Қоқан, Хиуа хандығының озбырлығына және орыс отарлығына байланысты туған. Кейіпкерлеріде өмірде болған белгілі адамдар. 2-сағат.

**13-семинар.** **«Қыз Жібек» жыры**

«Қыз Жібек» жыры лиро-эпосқа жатады. Төлеген мен Жібек өз еркіндіктері үшін күреседі. Бірақ көре алмайтын озбыр (Бекежан) адамдардың әрекеті екеуінің мақсатын іске асырмайды. Жырды ғалымдар 17 ғасырда болған деп шамалайды. 2-сағат.

**14-семинар.** **Қазіргі айтыс.**

Қазір айтыс өнері ерекше даму үстінде. Бұл күндері есімдері елге танылған көптеген ақындар бар. Біріншіден, айтыста бұрынғы дәстүр жалғастық тапқан. Екіншіден, әлеуметтік кемшіліктер сыналады. Әрі танымдық, әрі эстетикалық қызмет атқарып халықтың рухани сұранысын өтеуде. 2-сағат.

**15-семинар. Балалар фольклоры**

Балалар фольклорын кейле балалар орындаса, кейде үлкендер орындайды. Бұл топтағы шығармаларды, ойын фолькоры, әлпештеу поэзиясы, сұрамақ-қаламақ, драмалық ойын-өлеңдері сияқты түрлерге жіктейді. Балалар фольклорының танымдық-тәрбиелік мәні зор. 2-сағат.